Դիակն հայտնվեց ալրաղացի երկաթյա պատնեշի մոտ, մի սատկած հավի կողքին, որ եկեք ու իմացեք, թե քանի օր էր մնացել այնտեղ և որը երբեք չէր հայտնաբերվի, եթե պորտուգալացու երեխան խեղդված չլիներ: Հավը կիսով չափ կքայքայվեր, կիսով չափ դանդաղ կհալչեր, իսկ նրա տիրուհին կշարունակեր կասկածել, թե արդյո՞ք հարևանուհին չէր գողացել կամ այն մորուքավոր անցորդը` պարկը ուսին, որի վրա բարդում էին բոլոր մեղքերը: